**הלסינקי** (בפינית: **Helsinki**, ‏האזנהⓘ‏?‏, בשוודית: **Helsingfors** - "הלסינגפורש", ‏האזנהⓘ‏?‏) היא בירת פינלנד. אוכלוסייתה מונה 629,512 תושבים, נכון לסוף מרץ 2016. העיר נוסדה בשנת 1550, והוכרזה כבירת פינלנד בשנת 1812.

הלסינקי ממוקמת בדרום המדינה, על מספר חצאי איים לחופי מפרץ פינלנד. המטרופולין שלה מורכבת מהעיר הלסינקי ועוד 3 ערים נוספות, אשר ביחד נחשבות לשטח של עיר הבירה. המטרופולין של הלסינקי מונה כ-1.4 מיליון נפש.

הלסינקי אירחה את המשחקים האולימפיים ב-1952 ופעמיים את אליפות העולם באתלטיקה, ב-1983 וב-2005, באצטדיון האולימפי שבעיר. כמו כן אירחה העיר את תחרות אירוויזיון 2007.

בעיר שוכנות אוניברסיטת הלסינקי ומכללת הלסינקי לכלכלה.

היסטוריה
--------

הלסינקי הוקמה בשנת 1550 על ידי גוסטב ואסה, מלך שוודיה, אשר שלט באותם ימים בפינלנד.
היא הוקמה כעיר מסחר מתחרה לטאלין בירת אסטוניה, אשר נמצאת מעבר למפרץ פינלנד. שנותיה הראשונות של העיר היו קשות, והיא צמחה באיטיות. למרות זאת, הלסינקי היוותה מוקד אסטרטגי-צבאי חשוב ונקודה ימית אסטרטגית במהלך המלחמות הרבות באזור בין המעצמות של אז - רוסיה ושוודיה, וב-1748 החלה בנייתה של מצודת סואומנלינה על קבוצת איים מדרום לעיר. מטרת המצודה הייתה הגנה על הלסינקי מכיוון רוסיה.

במהלך המלחמה הפינית בין רוסיה לשוודיה (9–1808), סואומנלינה לא היוותה מכשול אמיתי לרוסים והלסינקי נכבשה במרץ 1808. בנובמבר 1808 פרצה שרפה גדולה במזרח העיר וכילתה כרבע מהעיר.

לאחר ששוודיה הפסידה לרוסיה במלחמה הפינית, סופחה פינלנד לרוסיה בשנת 1809, כאזור אוטונומי. עקב החלטה של הצאר אלכסנדר הראשון, הלסינקי הפכה בשנת 1812 לבירתה של פינלנד, והוקמה בה האוניברסיטה של הלסינקי (אשר למעשה הוקמה בעיר טורקו בשנת 1630 - והועברה להלסינקי בשנת 1812).

בעקבות המהפיכה ברוסיה ב 1917, הכריזה פינלנד על עצמאותה ועל הלסינקי כבירתה. במהלך מלחמת העולם השנייה הייתה הלסינקי אחת משלוש הבירות של מדינות המשתתפות במלחמה, שלא נכבשה בשום שלב.

פני העיר
--------

היכל פינלנדיה בהלסינקי, מרכז כנסים בתכנונו של אלוור אלטו
האדריכלות בהלסינקי מאופיינת בסגנון מאופק. העיר מצטיינת בבנייה נמוכה במרכזה, ומתקיימים בה עקרונות מתקדמים של נגישות, פיתוח סביבתי ותחבורה ציבורית. נופה העירוני של הלסינקי מגלם את החיבור שנעשה דרכה בין המערב הסקנדינבי והמזרח הרוסי, כאשר שלושת המבנים שחולשים על קו הרקיע במרכז הם תחנת הרכבת הגדולה, כנסיית אוספנסקי האורתודוקסית וקתדרלת הלסינקי בעלת האוריינטציה השוודית.

היא זכתה לתואר עיר העיצוב לשנת 2012.

האדריכל בעל השם העולמי אלוור אלטו הטביע גם הוא חותם חשוב ברבים מהבניינים במאה ה-20.

בין מוזיאוני העיר ניתן לציין את המוזיאון הלאומי שפועל משנת 1916. באותו בניין ממוקמת סוכנות המורשת הפינית.

תחבורה
------

אוטובוס בהלסינקי. אוטובוסים הם אמצעי תחבורה חשוב במטרופולין
הלסינקי היא עיר מוטת תחבורה ציבורית והליכה. בסקר השוואתי מ-2018 שבחן את שביעות הרצון מהתחבורה הציבורית בערי אירופה, הגיעה הלסינקי למקום השני עם 75% שביעות רצון.. על פי סקר נסיעות מ-2017, נעשו 35% מהמסעות בעיר ברגל, 34% בתחבורה ציבורית, 21% ברכב ו-9% באופניים. בין אמצעי התחבורה הציבורית הנפוץ ביותר היה האוטובוס (15% מכלל המסעות), אחריו המטרו (8%) והחשמלית (7%) ולבסוף הרכבת (4%). שיעור השימוש בתח"צ גבוה, על אף שהצפיפות בעיר נמוכה יחסית. תושב ממוצע מבצע 295 נסיעות בתח"צ בשנה.

התחבורה הציבורית במטרופולין מנוהלת על ידי רשות מטרופולינית, HSL. רשת התחבורה הציבורית כוללת רכבת תחתית, חשמליות (טראמים) ואוטובוסים. פועל גם שירות מעבורות בהיקף מצומצם. הרשות קובעת את אמצעי הכרטוס, התעריפים, הקווים והתדירויות של השירות לסוגיו. הכנסות מכרטיסים מכסות כמחצית מעלות התפעול של התחבורה הציבורית.

### רכבת תחתית

המטרו של הלסינקי
הרכבת התחתית של הלסינקי נחנכה ב-1982 כקו בודד. כיום פועלים שני קווים, כמחציתם מעל הקרקע. אורך המסילות הוא 35 ק"מ, קיימות 25 תחנות, ומספר הנסיעות בשנה עומד על 92.6 מיליון (2019).

### חשמליות

חשמליות (טראם) הן אמצעי התחבורה העיקרי במרכז העיר. אורך המסילות 39 ק"מ, ופועלים 11 קווים. שעות הפעילות 5:30 עד 23:30. (בסופ"ש מ-7:00). מספר הנוסעים השנתי 57 מיליון.

### אוטובוסים

האוטובוסים הם אמצעי התחבורה הציבורית עם מספר הנוסעים הגבוה ביותר במטרופולין. 120 קווים פועלים בתחומי העיר, ועוד עשרות קווים לפרוורים. מספר הנוסעים בשנה הוא מעל 100 מיליון. את המסלולים ולוחות הזמנים קובעת הרשות האזורית, HSL, והיא מתקשרת במכרז עם מפעילים פרטיים שאחראים לתפעול בלבד.

### אופניים

מחלקת התכנון אחראית על תכנון שבילי אופניים. עד 2020 הוקצו 1200 ק"מ שבילי אופניים, מתוכם 730 ק"מ סלולים. כמחצית מהשבילים בפארקים או טיילות. העירייה חותרת להעלות את השימוש באופניים, ונכון ל-2020 קיימות תוכניות להרחיב את הרשת, להוסיף שבילי אופניים פרווריים ליוממים ולהפחית את החיכוך עם הולכי הרגל.

### הליכה

החל מ-1989 מקדמת העיר בהדרגה אזורים מוטי הליכה בלב העיר. אזורים אלה כוללים מדרחובים, רחובות עם מדרכות רחבות, ורחובות מוכווני-הליכה הנגישים בתחבורה ציבורית. מעברים מקורים יוצרים חיבור בין רחובות אלה. נכון ל-2020 נשקלת אפשרות להרחיב משמעותית את האזור מוטה-ההליכה, בין היתר על-ידי סלילת כבישים תת-קרקעיים שישמשו כדרכי שירות לעסקים.

ראו גם
------

* תחנת הרכבת של הלסינקי
* המכללה השוודית לכלכלה ומנהל עסקים
* כנסיית טמפליאוקיו
* משטרת הלסינקי
* הרכבת התחתית של הלסינקי
* רשימת אנשי העיר וילידיה שיש להם ערך בוויקיפדיה העברית

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **הלסינקי** |
| ויקישיתוף תמונות ומדיה בוויקישיתוף: **הלסינקי** |

* 

* אתר האינטרנט הרשמי של הלסינקי (בפינית)

* אתר האינטרנט הרשמי של הלסינקי (בשוודית)

* אתר האינטרנט הרשמי של הלסינקי (בגרמנית)

* אתר האינטרנט הרשמי של הלסינקי (בצרפתית)

* אתר האינטרנט הרשמי של הלסינקי (ברוסית)

* אתר האינטרנט הרשמי של הלסינקי
* אתר התיירות הרשמי של הלסינקי (באנגלית)
* ג'סטין מגירק, מאיר בלייך, אוצרות שמתגלים לאט: ביקור בהלסינקי, באתר nrg‏, 28 ביולי 2012
* תואר עיר העיצוב לשנת 2012
* הלסינקי, באתר אנציקלופדיה בריטניקה (באנגלית)
* כרמית וייס, ‏חגיגת קיץ בהלסינקי – בירת פינלנד, באתר GoTravel
* הלסינקי, ברשת החברתית פייסבוק

* הלסינקי, ברשת החברתית אקס (טוויטר)

* הלסינקי, ברשת החברתית אינסטגרם

הערות שוליים
------------

1. ↑  אברהם יעקב בראוור, הלסינקי, **האנציקלופדיה העברית** 14, עמ' 709
2. ↑
3. ↑
4. ↑  קידום אופניים, אתר עיריית הלסינקי (באנגלית)
5. ↑  אתר עיריית הלסינקי (באנגלית)

| דגל האיחוד האירופידגל האיחוד האירופי בירות מדינות האיחוד האירופי |
| --- |
| 

|  |
| --- |
| אוסטריה: **וינה** • איטליה: **רומא** • אירלנד: **דבלין** • אסטוניה: **טאלין** • בולגריה: **סופיה** • בלגיה: **בריסל** • גרמניה: **ברלין** • דנמרק: **קופנהגן** • הולנד: **אמסטרדם** • הונגריה: **בודפשט** • יוון: **אתונה** • לוקסמבורג: **לוקסמבורג** • לטביה: **ריגה** • ליטא: **וילנה** • מלטה: **ולטה** • סלובניה: **ליובליאנה** • סלובקיה: **ברטיסלאבה** • ספרד: **מדריד** • פולין: **ורשה** • פורטוגל: **ליסבון** • פינלנד: **הלסינקי** • צ'כיה: **פראג** • צרפת: **פריז** • קפריסין: **ניקוסיה** • רומניה: **בוקרשט** • שוודיה: **סטוקהולם** |

 |

| ערים שאירחו משחקי קיץ אולימפיים |
| --- |
| 

|  |
| --- |
| אתונה (1896) • פריז (1900) • סנט לואיס (1904) • לונדון (1908) • סטוקהולם (1912) • אנטוורפן (1920) • פריז (1924) • אמסטרדם (1928) • לוס אנג'לס (1932) • ברלין (1936) • לונדון (1948) • הלסינקי (1952) • מלבורן (1956) • רומא (1960) • טוקיו (1964) • מקסיקו סיטי (1968) • מינכן (1972) • מונטריאול (1976) • מוסקבה (1980) • לוס אנג'לס (1984) • סיאול (1988) • ברצלונה (1992) • אטלנטה (1996) • סידני (2000) • אתונה (2004) • בייג'ינג (2008) • לונדון (2012) • ריו דה ז'ניירו (2016) • טוקיו (2020)

**משחקים עתידיים:** פריז (2024) • לוס אנג'לס (2028) • בריזבן (2032) |

 |


| הערים הגדולות של פינלנדאומדן רשמי מתאריך 31 בדצמבר 2021 |
| --- |
| 
1. ↑  FINLAND: Major Cities and Municipalities
 |
|  | דירוג | שם | אזור | אוכלוסייה | דירוג | שם | אזור | אוכלוסייה |  |
| הלסינקיהלסינקיאספואספו |
| 1 | הלסינקי | אוסימה | 658,457 | 11 | קואובולה | קימנלאקסו | 80,454 | טמפרה (עיר)טמפרהונטהונטה |
| 2 | אספו | אוסימה | 297,132 | 12 | יואנסו | צפון קרליה | 77,261 |
| 3 | טמפרה | פירקאנמה | 244,223 | 13 | לאפנראנטה | דרום קרליה | 72,634 |
| 4 | ונטה | אוסימה | 239,206 | 14 | המנלינה | קאנטה-המה | 67,971 |
| 5 | אואולו | אוסטרובוטניה הצפונית | 209,551 | 15 | ואסה | אוסטרובוטניה | 67,615 |
| 6 | טורקו | דרום-מערב פינלנד | 195,137 | 16 | סייניוקי | אוסטרובוטניה הדרומית | 64,736 |
| 7 | יובסקילה | פינלנד המרכזית | 144,473 | 17 | רובניימי | לפלנד | 64,180 |
| 8 | קואופיו | סאבו הצפונית | 121,543 | 18 | מיקלי | סאבו הדרומית | 52,122 |
| 9 | לאהטי | פּאייט-המה | 120,027 | 19 | סלו | דרום-מערב פינלנד | 51,400 |
| 10 | פורי | סאטקונטה | 83,482 | 20 | קוטקה | קימנלאקסו | 51,241 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007262416405171
* BIBSYS: 90134759
* BNE: XX451258
* BnF: cb11864299b (data)
* GND: 4024351-5
* ISNI: 0000 0004 0409 9693
* LCCN: n80123283
* MusicBrainz: 39d62198-1e76-4de4-b079-e86e3a393bbc
* NARA: 10045152
* NDL: 00654305
* NKC: ge134210
* NSK: 000611897
* RERO: 02-A025479428
* SELIBR: 147770
* SUDOC: 06852496X
* VIAF: 123708243
* WorldCat: lccn-n80123283

 |